
VEC:  Nemocnica s poliklinikou Trebišov, a.s. prechádza do núdzového režimu
Nemocnica s poliklinikou Trebišov, a.s. na základe Usmernenia hlavného hygienika Slovenskej republiky v súvislosti s ochorením COVID-l9 spôsobeným koronavírusom SARS-CoV-2 (štvrtá aktualizácia) a vzhľadom na nárast počtu pacientov nakazených novým koronavírusom a nariadením krízového štábu prechádza do núdzového režimu. Od 16.03.2020 do odvolania bude nemocnica poskytovať zdravotnú starostlivosť a to nasledovne:

· Neodkladnú zdravotnú starostlivosť
· Zdravotnú starostlivosť onkologickým pacientom
Nemocnica s poliklinikou Trebišov, a.s. zavádza monitorovanie pohybu osôb a vozidiel v areáli nemocnice. Vstup do nemocnice je iba cez vchod pri bufetoch.

Medzi ďalšie opatrenia patrí príprava reprofilizácie lôžok v onkologickom pavilóne pre eventuálnu potrebu hospitalizovaných pacientov s infekciou koronavírusom. Onkologické oddelenie sa z tohto dôvodu presúva do monobloku na 6. poschodie. 

Cieľom je ochrániť Vaše zdravie a zabezpečiť naďalej poskytovanie kvalitnej zdravotnej starostlivosti pre tých, ktorí to potrebujú.

 

Ďakujeme za Vaše pochopenie

